| Eva Riccobono |
| --- |
|  |
|  |
|  |
| Tikras vardas |  |
|  |
| Gimė | 1983 m. vasario 7 d. (41 metai)  Palermas |
|  |
| Šalis |  Italija |
|  |  |
|  |  |
| Partneris | Matteo Ceccarini (2004–) |
|  |  |
| Vaikai | 2 |
|  |
| Aktyvumo metai | 2001– (modelis) 2008– (aktorė) |
| Užsiėmimas | modelis, aktorė |
|  |
|  |
|  |
|  |

**Eva Rikobono** (it. *Eva Riccobono*; g. 1983 m. vasario 7 d. Palerme) – italų top modelis.

Biografija
----------

Evos tėvas yra italas, motina vokietė, ji turi 3 vyresnes seseris (brolis mirė būdamas 19, kuomet Evai tebuvo 4). Paauglystėje ji daug metų žaidė tinklinį (Evos ūgis 180 cm).

### Modelio karjera

Jos karjera prasidėjo gimtojoje Sicilijoje, kur Eva dalyvavo įvairiuose madų šou ir fotosesijose. Čia ji atkreipė kelių žymių fotografų dėmesį, kurie netipiškos salos gyventojams išvaizdos merginą (ši yra natūrali šviesiaplaukė ir mėlynų akių) įtikino persikelti į Milaną ir siekti profesionalios modelio karjeros. 
Milane Eva demonstravo drabužius ant podiumo („Alberta Ferretti", „Blumarine"), o žurnalas „Corriere della Sera" pavadino ją „naująja Leticija Kasta". 2001 m. ji nusifilmavo grupė La Crus vaizdo klipe „Vian con me".

2002 m. Eva pozavo kompanijų L‘Oreal ir Forme kalendoriams ir buvo pastebėta mados namų Dolce & Gabbana stilistų.ji pasirašė su jais sutartį ir kolekcijos *D&G S/S 2003* fotosesijoje pozavo kartu su Naomi Campbell. Dar po metų ji nusifotografavo prestižiniu laikomam Pirelli kalendoriui, kas padėjo jai tapti visoje šalyje žinomu modeliu.

Nuo 2003 iki 2013 m. Eva intensyviai dirbo įvairių mados namų produkcijos ir reklamos pristatymuose ir demonstracijose: Chanel, Christian Dior, Giorgio Armani, Jean Paul Gaultier, Roberto Cavalli, Louis Vuiton, Prada, Gucci, Yves Sanit Laurent, Swarovski, Paco Rabanne ir kt. Tarp žurnalų, kurių viršeliuose spausdintos jos nuotraukos, yra Vogue, Elle, Cosmopolitan, GQ ir pan.

2004 m. „La Repubblica" pasirodžiusiame straipsnyje buvo teigiama, kad Eva ir Mariacarla Boscono yra vieni daugiausiai uždirbančių Italijos modelių, gaunančių iki 15 tūkstančių eurų už kiekvieną pasirodymą.

2008 m. ji pozavo „Lavazza" kalendoriui, kuriam nuotraukas darė viena garsiausių mados fotografių Annie Leibovitz. 2009 m. kovo mėn. Evos nuotrauka buvo ant žurnalo Playboy Italijai skirto leidimo.

Italijoje Evą atstovauja modelių kompanija „Women Management", Prancūzijoje – „Marylin Agency".

### Darbas televizijoje ir kine

2002 m. ji sulaukė kvietimo į televiziją, šou „Stasera Pago Io". 

2004 m. Eva nusifilmavo trumpo metražo filme „Eva", o 2008 m. buvo pakviesta vaidinti režisieriaus Carlo Verdone komedijoje „Grande, Grosso e Verdone". 2012 m. ji vaidino prostitutę filme „E la chiamano estate", kuris buvo apdovanotas Romoje vykusiame kino festivalyje. 2013 m. Eva pelnė Ciak d'oro apdovanojimą kaip geriausia antrojo plano aktorė už vaidmenį filme „Passione sinistra".

### Kita veikla

Eva yra dalyvavusi įvairiose TV laidose RAI 1, MTV kanaluose. 2011 m. ji buvo viena iš grožio konkurso Mis Italija žiuri narių.

2013 m. ji kartu su režisieriumi Bernardo Bertolucci dalyvavo Venecijos kino festivalio atidarymo ir uždarymo ceremonijose.

Asmeninis gyvenimas
-------------------

2005 m. Eva gyveno ir mokėsi Niujorke, vėliau grįžo į Milaną.

Nuo 2004 m. draugauja su muzikos prodiuseriu Matteo Ceccarini. 2009 m. jie kartu įrašė dainą „Labbra". 

Pora turi sūnų Leo (g. 2014) ir dukterį Livia (g. 2020). Gyvena Londone.

Filmografija
------------

* Grande, grosso e... Verdone (2008)
* E la chiamano estate (2011)
* Passione sinistra (2013)
* Niente può fermarci (2013)
* La vita oscena (2014)
* Le frise ignoranti (2015)
* Io che amo solo te (2015)
* La cena di Natale (2016)
* Made in Italy (2019, serialas)

Apdovanojimai
-------------

* Ciak d'oro – geriausia antrojo plano aktorė (2013)
* Nastro d'argento (nominacija) – geriausia antrojo plano aktorė (2013)

Nuorodos
--------

|  |  |
| --- | --- |
|  | **Vikiteka: Eva Riccobono** – vaizdinė ir garsinė medžiaga  |

* FMD profilis
* IMDb profilis
* Twitter paskyra

Šaltiniai
---------

1. ↑  Caprara, Fulvia (23 September 2009). „Intervista a Eva Riccobono". *La Stampa* (italų). Suarchyvuotas originalas 2016-03-04. Nuoroda tikrinta 2010-01-29.
2. ↑  www.youtube.com
3. ↑  „Eva Riccobono - Vogue.it". 2012-09-13. Suarchyvuota iš originalo 2012-09-13. Nuoroda tikrinta 2017-07-12.`{{cite web}}`: CS1 priežiūra: bot: original URL status unknown (link)
4. ↑  „Vanity Fair: Eva Riccobono" (italų). 2013-07-15. Nuoroda tikrinta 2013-07-30.
5. ↑  „Eva Riccobono. Eva Herzigova. Top model & giovani registi". *style* (italų). 23 February 2005. Suarchyvuotas originalas 5 March 2016. Nuoroda tikrinta 2013-07-30.
6. ↑  „E La Chiamano Estate". *Vogue Italia*. 22 November 2012. Suarchyvuotas originalas 2016-03-04. Nuoroda tikrinta 2013-07-30.
7. ↑  „Ciak d'oro to Eva Riccobono - Vogue.it". *www.vogue.it* (italų). Nuoroda tikrinta 2021-01-15.
8. ↑  „Miss Italia: The Jury of the finals". *The Chili Cool*. 18 September 2011. Suarchyvuotas originalas 2013-11-12. Nuoroda tikrinta 2013-07-30.
9. ↑  „Eva Riccobono e Mattero Ceccarini". `{{cite news}}`: Išorinė nuoroda parametre ``|urlarchivio=`` (pagalba); Nežinomas parametras `|dataarchivio=` ignoruotas (`|archive-date=` suggested) (pagalba); Nežinomas parametras `|editore=` ignoruotas (pagalba); Nežinomas parametras `|sito=` ignoruotas (`|website=` suggested) (pagalba); Nežinomas parametras `|urlarchivio=` ignoruotas (`|archive-url=` suggested) (pagalba); Nežinomas parametras `|urlmorto=` ignoruotas (`|url-status=` suggested) (pagalba)